กรุงเทพประกันชีวิต จัดบัญชีใหม่ขาดทุน
กรุงเทพประกันชีวิตจัดรูปแบบบัญชีใหม่ตามประกาศ คปภ. ขาดทุนไตรมาสแรก 6,888 ล้าน
14 พ.ค. 2559

โพสต์ทูเดย์ - กรุงเทพประกันชีวิตจัดรูปแบบบัญชีใหม่ตามประกาศ คปภ. ขาดทุนไตรมาสแรก 6,888 ล้าน
บริษัท กรุงเทพประกันชีวิต แจ้งผลประกอบการงวดไตรมาส 1/2559ต่อตลาดหลักทรัพย์แห่งประเทศไทยมีผลขาดทุนสุทธิ 6,888 ล้านบาทหรือขาดทุนสุทธิต่อหุ้น 4.04 บาทเทียบกับช่วงเดียวกันปีก่อนที่มีกำไรสุทธิ765 ล้านบาท หรือมีกำไรสุทธิต่อหุ้น0.45 บาท
ทั้งนี้ เป็นผลจากการที่ได้จัดประเภทรายการบัญชีตามรูปแบบงบการเงินที่ออกใหม่ที่กำหนดในประกาศคณะกรรมการกำกับและส่งเสริมการประกอบธุรกิจประกันภัย (คปภ.) ซึ่งมีผลบังคับใช้ตั้งแต่วันที่ 1 ม.ค. 2559 เป็นต้นไป และปฏิบัติตามมาตรฐานการรายงานทางการเงินฉบับปรับปรุงและฉบับใหม่ที่ออกโดยสภาวิชาชีพบัญชี  
ด้าน นางนวลพรรณ ล่ำซำ กรรมการผู้จัดการ บริษัท เมืองไทยประกันภัย เปิดเผยผลการดำเนินงานประจำไตรมาสแรก ปี 2559 ว่า บริษัทมีผลประกอบการประจำไตรมาสแรก มีเบี้ยประกันภัยรับรวมอยู่ที่ 2,980.45 ล้านบาท และส่งผลให้มีกำไรสุทธิสูงถึง 209.89 ล้านบาท โดยจะจ่ายเงินปันผลในอัตราหุ้นละ 6.30 บาท ในวันที่ 9 พ.ค.ที่ผ่านมา รวมเป็นเงิน 371.70 ล้านบาท